வரும் நாடாளுமன்றத் தேர்தலிலும் காங்கிரஸோடு உறவில்லை என்ற நிலைப்பாட்டில் உறுதியாக நிற்கிறது மார்க்சிஸ்ட் கட்சித் தலைமை. ஆனால், பாஜக-வை வீழ்த்துவதற்கு ஏதுவாக பலமான கூட்டணியை உருவாக்க வேண்டும் என்று அந்தக் கட்சிக்குள்ளேயே சிலர் குரல் எழுப்புகிறார்கள். மார்க்சிஸ்ட் கட்சியைச் சேர்ந்த வரலாற்றுப் பேராசிரியரான இர்பான் ஹபீப் உள்ளிட்டவர்கள், “இம்முறை காங்கிரஸுடன் கைகோத்தால்தான், பலமான எதிரியான பாஜக-வை வீழ்த்த முடியும்” என்று வெளிப்படையாகவே பேச ஆரம்பித்திருக்கிறார்கள். பொலிட்பீரோ என்ன சொல்லப்போகிறதோ?